Komission asetus (ETY) N:o 3398/91, annettu 20 päivänä marraskuuta 1991, rehuseosten valmistukseen tarkoitetun rasvattoman maitojauheen myynnistä tarjouskilpailun perusteella ja asetuksen (ETY) N:o 569/88 muuttamisesta



Virallinen lehti nro L 320 , 22/11/1991 s. 0016 - 0018

Suomenk. erityispainos Alue 3 Nide 39 s. 0170

Ruotsink. erityispainos Alue 3 Nide 39 s. 0170



KOMISSION ASETUS (ETY) N:o 3398/91, annettu 20 päivänä marraskuuta 1991, rehuseosten valmistukseen tarkoitetun rasvattoman maitojauheen myynnistä tarjouskilpailun perusteella ja asetuksen (ETY) N:o 569/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 7 artiklan 5 kohdan ja 28 artiklan, sekä katsoo, että rasvattoman maitojauheen julkista varastointia koskevista yleisistä säännöistä 20 päivänä heinäkuuta 1968 annetussa neuvoston asetuksessa (ETY) N:o 1014/68(3), sellaisena kuin se on viimeksi muutettuna asetuksella (ETY) N:o 3577/90(4), vahvistetaan interventioelinten hallussa olevan rasvattoman maitojauheen uudelleen markkinoille saattamisen edellytykset; tällä hetkellä julkisesti varastoidulle rasvattomalle maitojauheelle on kysyntää rasvattoman maitojauheen markkinatilanteen vuoksi, jolle on ominaista markkinoilla saatavilla olevien määrien väheneminen erityisesti siltä osin, kuin on kyse vasikoille tarkoitetun rehun valmistukseen käytettävästä rasvattomasta maitojauheesta; tämän teollisuudenalan toimitusten varmistamiseksi on ilmeisen aiheellista ryhtyä myymään julkisesti varastoitua rasvatonta maitojauhetta, siltä osin kuin on kyse säädetystä käyttötarkoituksesta, on syytä soveltaa rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä 26 päivänä heinäkuuta 1979 annetun komission asetuksen (ETY) N:o 1725/79(5), sellaisena kuin se on viimeksi muutettuna asetuksella (ETY) N:o 3480/90(6), säännöksiä, kaikkien ostajien yhtäläisten mahdollisuuksien varmistamiseksi olisi sovellettava pysyvää tarjouskilpailumenettelyä, vahvistettava markkinaolosuhteita vastaava myyntihinta ja valvottava tehokkaasti kyseisiä määriä, interventiosta peräisin olevien tuotteiden käytön ja/tai määräpaikan valvontaa koskevista yhteisistä yksityiskohtaisista säännöistä 16 päivänä helmikuuta 1988 annettua komission asetusta (ETY) N:o 569/88(7), sellaisena kuin se on viimeksi muutettuna asetuksella (ETY) N:o 3380/91(8), sovelletaan tässä yhteydessä; kyseisen asetuksen liitettä on tämän vuoksi täydennettävä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 804/68 7 artiklan 1 kohdan mukaisesti ostetun ja ennen erikseen määritettävää päivää varastoon viedyn rasvattoman maitojauheen myyntiin ryhdytään tässä asetuksessa säädettyjen edellytysten mukaisesti. 2 artikla Rasvaton maitojauhe myydään pysyvällä tarjouskilpailulla, jonka kukin interventioelin järjestää. 3 artikla Tarjouksen tekijä voi osallistua tarjouskilpailuun ainoastaan, jos hän sitoutuu kirjallisesti: a) denaturoimaan rasvattoman maitojauheen tai antamaan sen denaturoitavaksi taikka jalostamaan tai antamaan sen jalostettavaksi rehuseokseksi asetuksen (ETY) N:o 1725/79 2 artiklan tai 4 artiklan säännösten mukaisesti 60 päivän kuluessa tämän asetuksen 4 artiklan 3 kohdassa erityiselle tarjouskilpailulle vahvistetusta tarjousten esittämisen määräpäivästä; b) tekemään tai teettämään hakemuksen, joka koskee asetuksen (ETY) N:o 1725/79 mukaisesti myönnettävää tukea ja noudattamaan tämän asetuksen säännöksiä tai valvomaan niiden noudattamista. 4 artikla 1 Ilmoitus pysyvästä tarjouskilpailusta on julkaistava Euroopan yhteisöjen virallisessa lehdessä viimeistään kahdeksan päivää ennen tarjousten esittämiselle asetetun ensimmäisen määräajan päättymistä. 2 Interventioelimen on pysyvän tarjouskilpailun voimassaoloaikana järjestettävä erityisiä tarjouskilpailuja. Tätä varten interventioelimen on laadittava tarjouskilpailuilmoitus, josta ilmenee erityisesti tarjousten esittämiselle asetettu määräaika ja paikka. Siltä osin kuin on kyse interventioelimen hallussa olevista kyseisen rasvattoman maitojauheen määristä, interventioelimen on lisäksi ilmoitettava: a) niiden varastojen sijainti, joihin myyntiin tarkoitettu rasvaton maitojauhe on varastoitu; b) jokaisessa varastossa kaupan pidettävät rasvattoman maitojauheen määrät. 3 Kunkin erityisen tarjouskilpailun tarjoukset on esitettävä viimeistään kunkin kuukauden toisena ja neljäntenä tiistaina kello 12, lukuun ottamatta joulukuun neljättä tiistaita. Jos tiistai on pyhäpäivä, määräaikaa jatketaan ensimmäiseen sitä seuraavaan arkipäivään kello 12. 5 artikla 1 Interventioelimen on pidettävä ajan tasalla ja annettava niiden, joita asia koskee, pyynnöstä nähtäväksi luettelo 4 artiklan 2 kohdan a alakohdassa tarkoitetuista tiedoista ja niitä vastaavista määristä. Lisäksi interventioelimen on julkaistava mainittu ajan tasalla oleva luettelo säännöllisin väliajoin 4 artiklan 2 kohdassa tarkoitetussa tarjouskilpailuilmoituksessa ilmoittamassaan sopivassa muodossa. 2 Interventioelimen on annettava tarvittavat säännökset sen varmistamiseksi, että ne, joita asia koskee, voivat omalla kustannuksellaan ennen tarjouksen tekemistä tarkastaa kaupan pidettävän rasvattoman maitojauheen näytteitä. 6 artikla 1 Asiasta kiinnostuneet voivat osallistua erityiseen tarjouskilpailuun joko kirjatulla kirjeellä tai jättämällä kirjallisen tarjouksen interventioelimelle saantitodistusta vastaan tai käyttäen kirjallista televiestintää. Tarjous jätetään sille interventioelimelle, jonka hallussa rasvaton maitojauhe on. 2 Tarjouksessa on oltava: a) tarjouksen tekijän nimi ja osoite; b) haluttu määrä; c) tarjottu hinta 100 kilogrammalta rasvatonta maitojauhetta, lukuun ottamatta sisäisiä veroja, vapaasti varastossa ja ecuina ilmaistuna; d) jäsenvaltio, jonka alueella denaturointi tai rehuseoksiksi jalostaminen tehdään; e) tarvittaessa varasto, jossa rasvaton maitojauhe sijaitsee ja mahdollisesti korvaava varasto. 3 Tarjous on voimassa ainoastaan jos: a) se koskee vähintään 10:tä tonnia. Jos varastossa oleva määrä on kuitenkin tätä pienempi, kyseinen määrä on tarjouksen vähimmäismäärä, b) siihen sisältyy 3 kohdassa tarkoitettu sitoumus, c) tarjouksen tekijä on liittänyt tarjoukseen sitoumuksen, jonka mukaan hän luopuu oikeudestaan reklamoida rasvattoman maitojauheen laadusta ja ominaisuuksista, d) esitetään todisteet siitä, että tarjouksen tekijä on ennen tarjousten esittämiselle asetetun määräajan päättymistä antanut kyseistä erityistä tarjouskilpailua koskevan 7 artiklan 1 kohdassa tarkoitetun tarjouskilpailuvakuuden. 4 Tarjousta ei voi peruuttaa 4 artiklan 3 kohdassa tarkoitetun määräajan jälkeen. 7 artikla 1 Tarjousten voimassapysyminen tässä asetuksessa tarjousten esittämiselle asetetun määräajan jälkeen, 8 artiklan 2 kohdassa tarkoitettu jalostusvakuuden antaminen ja hinnan maksaminen 11 artiklan 2 kohdassa tarkoitetussa määräajassa ovat ne pääasialliset vaatimukset, joiden täyttyminen varmistetaan tarjouskilpailuvakuudella, jonka määrä on 30 ecua tonnilta, 2 Tarjouskilpailuvakuus annetaan jäsenvaltiossa, jossa tarjous on jätetty. 8 artikla 1 Jokaiseen erityiseen tarjouskilpailuun tehdyt tarjoukset huomioon ottaen ja asetuksen (ETY) N:o 804/68 30 artiklassa säädettyä menettelyä noudattaen vahvistetaan rasvattoman maitojauheen vähimmäismyyntihinta. Voidaan päättää, että tarjouskilpailu ei johda jatkotoimiin. 2 Samanaikaisesti vähimmäismyyntihinnan vahvistamisen kanssa ja samaa menettelyä noudattaen vahvistetaan jalostusvakuuden määrä 100 kilogrammalta rasvatonta maitojauhetta. Jalostusvakuuden tarkoituksena on taata rasvattoman maitojauheen 3 artiklan mukaista, annetussa määräajassa tapahtuvaa käsittelyä koskevan pääasiallisen vaatimuksen täyttyminen. 9 artikla 1 Tarjous hylätään, jos tarjottu hinta on alempi kuin vähimmäishinta. 2 Jos yhdelle varastolle tarjottujen samansuuruisten tarjousten hyväksyminen aiheuttaisi käytettävissä olevan määrän ylittymisen, tarjouskilpailu ratkaistaan jakamalla käytettävissä oleva määrä tarjouksissa mainittujen määrien osoittamassa suhteessa. Jos määrien jakaminen tällä tavoin kuitenkin johtaisi pienempiin kuin viiden tonnin määriin, tarjouskilpailu ratkaistaan arvalla. 3 Tarjouskilpailusta johtuvia oikeuksia ja velvoitteita ei voida siirtää. 10 artikla 1 Interventioelimen on ilmoitettava viipymättä jokaiselle tarjouksen tekijälle, mihin tulokseen tämän osallistuminen tarjouskilpailuun on johtanut. 2 Tarjouskilpailun voittajan on ennen rasvattoman maitojauheen poisviemistä ja 11 artiklan 2 kohdassa tarkoitetussa määräajassa maksettava interventioelimelle tarjouksen mukainen määrä jokaisesta poisvietävästä erästä. 3 Jos tarjouskilpailun voittaja ei ole suorittanut edellä tarkoitettua maksua säädetyssä määräajassa, 7 artiklan 1 kohdassa tarkoitettu tarjouskilpailuvakuus menetetään ja myyntisopimus purkautuu jäljellä olevan määrän osalta, paitsi ylivoimaisen esteen sattuessa. 11 artikla 1 Kun 10 artiklan 2 kohdassa tarkoitettu summa on maksettu ja 8 artiklan 2 kohdassa tarkoitettu vakuus annettu, interventioelimen on annettava poisvientilupa, jossa on mainittava: a) määrä, jonka osalta johdantokappaleessa tarkoitetut edellytykset täyttyvät; b) varasto, johon tämä määrä on varastoitu; c) rasvattoman maitojauheen poisviennin määräpäivä; d) denaturoinnin tai rehuseokseksi jalostamisen määräpäivä. 2 Tarjouskilpailun voittajan on vietävä hänelle kuuluva rasvattoman maitojauheen määrä pois 30 päivän kuluessa tarjousten esittämiselle asetetun määräajan päättymisestä. Poisvieminen voi tapahtua useana eränä. Jos rasvattoman maitojauheen poisvieminen ensimmäisessä alakohdassa tarkoitetussa määräajassa laiminlyödään muun syyn kuin ylivoimaisen esteen vuoksi, tarjouskilpailun voittaja vastaa rasvattoman maitojauheen varastointikuluista tarjousten esittämisen määräajan päättymistä seuraavasta päivästä alkaen. 3 Interventioelimen on luovutettava rasvaton maitojauhe pakkauksissa, joihin on merkitty selvästi näkyvillä ja luettavilla kirjaimilla viittaus tähän asetukseen. 12 artikla Edellä 7 artiklan 1 kohdassa tarkoitettu tarjouskilpailuvakuus, 8 artiklan 1 kohdassa tarkoitettu vähimmäishinta ja 8 artiklan 2 kohdassa tarkoitettu jalostusvakuus muunnetaan kansalliseksi valuutaksi erityisen tarjouskilpailun tarjousten esittämiselle asetettuna määräpäivänä voimassa olevan maatalouden muuntokurssin mukaan. 13 artikla Jäsenvaltioiden on ilmoitettava komissiolle viimeistään kunkin viikon tiistaina edellisellä viikolla varastosta viedyt rasvattoman maitojauheen määrät. 14 artikla Lisätään asetuksen (ETY) N:o 569/88 liitteessä olevaan II osaan "Tuotteet, joiden käyttö ja/tai määräpaikka on muu kuin I osassa tarkoitettu" 41 kohta ja siihen liittyvä huomautus seuraavasti: "41 Rehuseosten valmistukseen tarkoitetun rasvattoman maitojauheen myynnistä tarjouskilpailun perusteella 20 päivänä marraskuuta 1991 annettu komission asetus (ETY) N:o 3398/91(1): - 104 ruutu: "denaturoitavaksi tai jalostettavaksi (asetus (ETY) N:o 3398/91)", - 106 ruutu: "denaturoinnin tai rehuseokseksi jalostamisen viimeinen päivämäärä". (1) EYVL N:o L 320, 22.11.1991, s. 16" 15 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä marraskuuta 1991. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 150, 15.6.1991, s. 19 (3) EYVL N:o L 173, 22.7.1968, s. 4 (4) EYVL N:o L 353, 17.12.1990, s. 23 (5) EYVL N:o L 199, 7.8.1979, s. 1 (6) EYVL N:o L 336, 1.12.1990, s. 68 (7) EYVL N:o L 55, 1.3.1988, s. 1 (8) EYVL N:o L 319, 21.11.1991, s. 48